**Cauce finišē sestā Viessmann Pasaules kausa posmā Altenbergā**

Svētdien Altenbergā, Vācijā noslēdzās Viessmann Pasaules kausa septītais posms kamaniņu sportā, kur laikapstākļu dēļ dāmas aizvadīja tikai vienu braucienu, bet komandu stafete tika atcelta. Visas Latvijas sportistes finišēja labāko desmitniekā.

Spēcīgas snigšanas dēļ sacensības Altenbergā tika atceltas pēc sieviešu pirmā brauciena, jo nebija iespējams nodrošināt drošus un vienlīdzīgus apstākļu visām sportistēm. E. Cauce aizvadīja ļoti labu braucienu, uzrādot septīto ātrāko laiku startā un trases vidusdaļā pakāpjoties pat uz piekto vietu, bet finišā sestā pozīcija. Pārsteidzoša uzvara itālietei Sandrai Robačerei, kura E. Caucei apsteidza par 0.317 sekundēm. Sudrabs vācietei Natālijai Geisenbergerei, bet bronza krievu sportistei Viktorijai Demčenko.

U. Zirne arī aizvadīja stabilu braucienu, pēdējā starpfinišā pat esot nedaudz priekšā E. Caucei, bet finišā astotā vieta (+0.346). Kendijai Aparjodei startā 17. labākais laiks, taču trasē sportiste spēja krietni pakāpties un finišēt devītajā vietā (+0.424).

Sacensību pirmajā dienā lielisks starts brāļiem Šiciem, kuri otro reizi šosezon izcīnīja bronzas godalgu, bet Kristeram Aparjodam augstā septītā vieta.

Komandu stafete laikapstākļu dēļ tika atcelta. Viessmann Pasaules kausa astotais posms pēc nedēļas norisināsies Oberhofā, Vācijā, kas reizē būs arī 50. FIL Eiropas čempionāts kamaniņu sportā.